Tarjei Vesaas

Tarjei Vesaas (født 20. august 1897 på garden Vesås i Vinje i Telemark, død 15. mars 1970 på Rikshospitalet i Oslo) var en norsk forfatter som ga ut mange romaner, noveller, dikt og skuespill.Hans forfatterskap preges delvis av modernisme, og hans romaner er også utgitt utenlands. Han skrev på nynorsk. Vesaas skrev dikt og dramatikk, men var først og fremst kjent for sine romaner og noveller. Hovedverkene er Fuglane (1957) og Is-slottet (1963). Hans faste forelegger var Harald Grieg i Gyldendal og de to var gode venner.I 1964 vant Tarjei Vesaas Nordisk råds litteraturpris for boken Is-slottet. For prispengene opprettet han et legat. Avkastningen fra legatet utgjør prispengene i Tarjei Vesaas' debutantpris som hvert år deles ut til årets beste unge skjønnlitterære debutant. Prisen deles ut av Forfatterforeningens litterære råd.


== Liv ==
Tarjei Vesaas ble født i 1897 på gården Vesås i Vinje. Han jobbet på gården til foreldrene, moren og faren hadde allerede planlagt at Tarjei som var eldst skulle overta gården etter foreldrene og bli bonde. Han var ikke interessert i å drive med gårdsbruk, men han var svært interessert i dikting. Han var glad i å gå lange turer og lese bøker for seg selv. Han ville bli dikter.Vesaas var også filminteressert. Blant filmskuespillere satte han særlig pris på Marilyn Monroe, og blant regissører var han glad i Ingmar Bergman. Bergmans film Tystnaden «kunne han ikke få sett ofte nok». Vesaas satt dessuten i Norsk Films representantskap, der han tok til orde for mindre sensur av «erotisk farga film».I 1923, da han var 26 år, debuterte Tarjei Vesaas med romanen Menneskebonn. I 1920- og 1930-årene reiste han mye rundt i Europa.
Vesaas og Halldis Moren kjente til hverandres forfatterskap, og i 1931 sørget Mikkjel Fønhus for at de møttes på Hotell Bondeheimen i Oslo. Moren bodde på denne tiden i Sveits og de to brevvekslet. Vesaas og Moren giftet seg i 1934, og de bosatte seg på gården Midtbø i Vinje, som Tarjei hadde kjøpt i 1930 av onkelen Øystein Vesaas. Paret fikk to barn, Olav og Guri.Han fikk kunstnerlønn fra 1947 og Gyldendals æresgasje fra 1951. Han mottok også flere priser for sine bøker. blant annet Venezia-prisen for boken Vindane.Tarjei Vesaas døde på Rikshospitalet 15. mars 1970, 72 år gammel.
Stavanger har hedret ham med Tarjei Vesaas' vei som ligger på Tasta. I 1997 ble han portrettert på frimerke, NK1311.


== Bibliografi ==
1923: Menneskebonn (roman)
1924: Sendemann Huskuld (roman)
1925: Guds bustader (skuespill)
1925: Grindegard. Morgonen (roman)
1926: Grinde-kveld, eller Den gode engelen (roman)
1928: Dei svarte hestane (roman)
1929: Klokka i haugen (noveller)
1930: Fars reise (roman)
1931: Sigrid Stallbrokk (roman)
1931: Gjest ved Boknafjorden (novelle)
1932: Dei ukjende mennene (roman)
1933: Sandeltreet (roman)
1934: Ultimatum (skuespill)
1934: Det store spelet (roman)
1935: Kvinnor ropar heim (roman)
1936: Leiret og hjulet (noveller)
1938: Hjarta høyrer sine heimlandstonar (roman)
1940: Kimen (roman)
1945: Huset i mørkret (roman)
1946: Bleikeplassen (roman)
1946: Kjeldene (diktsamling)
1947: Leiken og lynet (diktsamling)
1947: Morgonvinden (skuespill)
1948: Tårnet (roman)
1949: Lykka for ferdesmenn (diktsamling)
1950: Signalet (roman)
1952: Vindane (noveller)
1953: Løynde eldars land (diktsamling)
1953: Bleikeplassen (skuespill)
1953: 21 år (skuespill)
1953: Avskil med treet (skuespill)
1954: Vårnatt (roman)
1956: Ver ny, vår draum (diktsamling)
1957: Fuglane (roman)
1959: Ein vakker dag (noveller)
1961: Brannen (roman)
1963: Is-slottet (roman)
1966: Bruene (roman)
1968: Båten om kvelden (roman)
1970: Liv ved straumen (diktsamling)
1971: Huset og fuglen – tekster og bilete 1919–1969


== Filmatiseringer ==
1951 – Dei svarte hestane – regi: Hans Jacob Nilsen / Sigval Maartmann-Moe
1968 – Fuglane – regi: Witold Leszczynski
1973 – Brannen – regi: Haakon Sandøy
1974 – Kimen – regi: Erik Solbakken
1976 – Vårnatt – regi: Erik Solbakken
1987 – Is-slottet – regi: Per Blom
1990 – Det rare / 21 år – regi: René Bjerke
2011 – Bruene – regi: Trygve Hagen
2019 – Fuglane – regi: Anders T. Andersen


== Priser ==
1943 – Gyldendals legat
1946 – Melsom-prisen
1953 – Den litterære Venezia-prisen
1957 – Doblougprisen
1964 – Nordisk råds litteraturpris, for Is-slottet
1967 – Bokhandlerprisen, for BrueneVesaas takket nei til æresboligen Grotten, St. Olavs orden og æreslønn fra staten fordi det ikke ville være i samsvar med «heile min natur».


== Se også ==
Tarjei Vesaas' debutantpris


== Referanser ==


== Eksterne lenker ==
(en) Tarjei Vesaas – kategori av bilder, video eller lyd på Commons 
(en) Tarjei Vesaas på Internet Movie Database 
(no) Tarjei Vesaas hos Nationaltheatret 
(no) Tarjei Vesaas hos Sceneweb 
(en) Tarjei Vesaas hos The Movie Database 
(en) Tarjei Vesaas på Discogs 
(en) Tarjei Vesaas på MusicBrainz 
(no) Tarjei Vesaas hos Gyldendal Norsk Forlag
(no) NRK: Lydfiler med Tarjei Vesaas
(no) Digitaliserte bøker av Tarjei Vesaas og om Vesaas hos Nasjonalbiblioteket
(no) Tarjei Vesaas hos Allkunne.no.
(no) diktarheimen-midtbo.no